Document ID: /roh_data/filtered/swiss_laws_in_ROHinterleaved.jsonl.gz/31049

This text was translated from EN into Rumantsch Grischun.

The Confederation shall operate a central information system to record the use of plant protection substances by professional and commercial users and by public bodies. Any person who uses plant protection substances professionally or commercially must record their use in the information system. Within the scope of their statutory duties, the following authorities and persons may access the data in the information system online:a. the federal authorities concerned: to support implementation in their particular area of responsibility;b. the cantonal executive authorities and the agencies that they instruct to carry out checks: to fulfil their duties in their particular area of responsibility;c. the users, for data that relate to them;d. third parties authorised to do so by users. Inserted by No I 3 of the FA of 19 March 2021 on Reducing the Risks of Pesticide Use, in force since 1 Jan. 2024 (AS 2022 263; BBl 2020 6523, 6785).

La Confederaziun maina in sistem d’infurmaziun central per registrar l’utilisaziun da products fitosanitars tras utilisaders professiunals e commerzials sco er tras il maun public. Tgi che utilisescha products fitosanitars per intents professiunals u commerzials, sto endatar l’utilisaziun en il sistem d’infurmaziun. En il rom da lur incumbensas legalas pon ils suandants servetschs e las suandantas persunas consultar online datas en il sistem d’infurmaziun:a. ils servetschs federals pertutgads: per sustegnair l’execuziun en lur champ da cumpetenza respectiv;b. las autoritads executivas chantunalas ed ils servetschs ch’èn incumbensads dad ellas da far las controllas: per ademplir las incumbensas legalas da lur champ da cumpetenza;c. l’utilisader: per las datas che pertutgan el sez;d. terzas persunas ch’èn vegnidas autorisadas da l’utilisader da consultar las datas. Integrà tras la cifra I 3 da la LF dals 19 da mars 2021 davart la reducziun da las ristgas en connex cun il diever da pesticids, en vigur dapi il 1. da schan. 2024 (AS 2022 263; BBl 2020 6523, 6785).